CELEX: 32011D0882
Language: fi
Date: 2011-12-21 00:00:00
Title: 2011/882/EU: Komission täytäntöönpanopäätös, annettu 21 päivänä joulukuuta 2011 , luvan antamisesta purukumin uuden perusaineen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2011) 9680)

23.12.2011   
            
            
               FI
            
            
               Euroopan unionin virallinen lehti
            
            
               L 343/121
            
         KOMISSION TÄYTÄNTÖÖNPANOPÄÄTÖS,
   annettu 21 päivänä joulukuuta 2011,
   luvan antamisesta purukumin uuden perusaineen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2011) 9680)
   (Ainoastaan englanninkielinen teksti on todistusvoimainen)
   (2011/882/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Yritys Revolymer Ltd esitti 10 päivänä lokakuuta 2007 Alankomaiden toimivaltaisille viranomaisille hakemuksen purukumin uuden perusaineen saattamisesta markkinoille elintarvikkeiden uutena ainesosana.
            
         
               (2)
            
            
               Alankomaiden toimivaltainen elintarvikkeiden arviointielin antoi 23 päivänä huhtikuuta 2009 ensiarvioraporttinsa. Raportissaan se päätteli, että purukumin uutta perusainetta voidaan turvallisesti käyttää elintarvikkeiden ainesosana.
            
         
               (3)
            
            
               Komissio toimitti ensiarvioraportin kaikille jäsenvaltioille 30 päivänä huhtikuuta 2009.
            
         
               (4)
            
            
               Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja huomautuksia tuotteen saattamisesta markkinoille.
            
         
               (5)
            
            
               Sen vuoksi kuultiin Euroopan elintarviketurvallisuusviranomaista (EFSA) 2 päivänä heinäkuuta 2010.
            
         
               (6)
            
            
               EFSA totesi 25 päivänä maaliskuuta 2011 antamassaan tieteellisessä lausunnossa (2), joka koski purukumin uuden perusaineen (REV-7) turvallisuutta elintarvikkeiden uutena ainesosana, että purukumin uusi perusaine on ehdotetuissa käyttöolosuhteissa ja ehdotetuilla saantimäärillä turvallinen.
            
         
               (7)
            
            
               Purukumin uusi perusaine vastaa asetuksen (EY) N:o 258/97 3 artiklan 1 kohdassa säädettyjä edellytyksiä.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Purukumin uutta perusainetta, sellaisena kuin se on määritelty liitteessä, voidaan saattaa unionin markkinoille elintarvikkeiden uutena ainesosana käytettäväksi purukumeissa niin, että sen osuus on enintään 8 prosenttia.
   2 artikla
   Tällä päätöksellä sallitun purukumin uuden perusaineen nimitys sitä sisältävien elintarvikkeiden pakkausmerkinnöissä on ”purukumin perusaine (1,3-butadieeni, 2-metyyli-homopolymeeri, maleoitu, polyeteeniglykoli-monometyylieetterin esterit)”.
   3 artikla
   Tämä päätös on osoitettu yritykselle Revolymer Ltd., 1, NewTech Square, Deeside Industrial Park, Deeside, Flintshire, CH5 2NT, Yhdistynyt kuningaskunta.
   
      Tehty Brysselissä 21 päivänä joulukuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EFSA Journal 2011;9(4):2127.
   
      LIITE
      
         Purukumin uuden perusaineen koostumus
      
      
         Kuvaus
      
      Elintarvikkeiden uusi ainesosa on synteettinen polymeeri (patentin nro WO2006016179). Sen väri on valkoinen tai lähes valkoinen.
      Se koostuu haaroittuneista monometoksipolyetyleeniglykolipolymeereistä, jossa MPEG on kiinnitetty polyisopreeni-graft-maleiinihappoanhydridiin (PIP-g-MA) sekä reagoimattomasta MPEG:stä (alle 35 painoprosenttia).
      
         PIP-g-MA:han oksastetun MPEG:n molekyylirakenne
      
      
         
      
         
      
                  Monometoksipolyetyleeniglykolin ominaisuudet
               
            
                  Kosteuspitoisuus
               
               
                  alle 5 %
               
            
                  Tuhka
               
               
                  alle 5 mg/kg
               
            
                  Jäännösanhydridi
               
               
                  alle 15 μmol/g
               
            
                  Polydispersiivisyysindeksi
               
               
                  alle 1,4
               
            
                  Isopreeni
               
               
                  alle 0,05 mg/kg
               
            
                  Etyleenioksidi
               
               
                  alle 0,2 mg/kg
               
            
                  Vapaa maleiinihappoanhydridi
               
               
                  alle 0,1 %
               
            
                  Oligomeerien (alle 1 000 daltonia) kokonaismäärä
               
               
                  enintään 50 mg/kg
               
            
         
      
                  Raaka-aineiden epäpuhtaudet
               
            
                  Etyleeniglykoli
               
               
                  alle 200 mg/kg
               
            
                  Dietyleeniglykoli
               
               
                  alle 30 mg/kg
               
            
                  Monoetyleeniglykolimetyylieetteri
               
               
                  alle 3 mg/kg
               
            
                  Dietyleeniglykolimetyylieetteri
               
               
                  alle 4 mg/kg
               
            
                  Trietyleeniglykolimetyylieetteri
               
               
                  alle 7 mg/kg
               
            
                  1,4-dioksaani
               
               
                  alle 2 mg/kg
               
            
                  Formaldehydi
               
               
                  alle 10 mg/kg